|  |
| --- |
| **01.10.2023-cü il tarixli Kompleks Bank Xidmətləri Müqaviləsinə**  **2 saylı əlavə razılaşma** |

1. 01.10.2023-cü il tarixli, ­ <https://www.bankrespublika.az/az/pages/kompleks-bank-xidmeti-muqavilesi_1310> internet saytında yerləşdirilən, Fiziki şəxslər və fərdi sahibkarlar üçün nəzərdə tutulan Kompleks Bank Xidmətləri Müqaviləsinə **(“Müqavilə”)** aşağıdakı qaydada dəyişiklik edilsin:

1.1. Müqavilənin 11.6.3.3-cü yarımbəndi aşağıdakı redaksiyada verilsin:

*“11.6.3.3. Borcalan sahibkarlıq subyekti olduqda, Bankın fəaliyyət növünü və kreditin verilməsi üçün Bankın sərf etdiyi resursların (vaxt, işçi qüvvəsi, maliyyə vəsaiti, ehtiyatların yaradılması və s.) effektiv idarəetməsini nəzərə alaraq, Borcalan ödəniş cədvəli üzrə ödəməli olduğu aylıq məbləğin 20 (iyirmi) faizindən çox hissəsini vaxtından əvvəl qaytardıqda və bu Müqaviləyə uyğun olaraq həmin vəsait əsas borcun ödənilməsinə yönəldildikdə Bank aşağıdakı məbləğlərdə komissiya haqqının ödənilməsini tələb edə bilər:*

*11.6.3.3.1. Aqro və (və ya) mikro kreditlər üzrə - aşağıdakılardan daha az olan məbləği:*

*11.6.3.3.1.1. Müddətin sonunadək ödəniş cədvəlində göstərilmiş və ödənilməmiş bütün faiz məbləğləri; və ya*

*11.6.3.3.1.2. Ödəniş cədvəlində olan növbəti 2 (iki) ayın faiz borcu.*

*11.6.3.3.2. Kiçik, orta və iri sahibkarlara verilən kreditlər üzrə (aqro kreditlər daxil deyil) – ödənilmiş əsas borcun 1 (bir) faizi.*

*Kreditin “aqro və (və ya) mikro kredit” və ya “kiçik, orta və iri sahibkarlara verilən kredit” olması Tərəflərin razılaşmasında müəyyən edilir.”*

1.2. Müqavilənin 13-cü maddəsi aşağıdakı redaksiyada verilsin:

***“13. Akkreditiv***

*13.1. Akkreditiv üzrə Bank və Müştəri arasında bağlanılan müvafiq razılaşmaya əsasən Bank Müştəriyə Benefisiarın xeyrinə həmin razılaşmada göstərilən şərtlərlə kreditləşdirilə bilən akkreditiv açır, Müştəri isə öz növbəsində həmin razılaşmada və bu Müqavilədə göstərilən qaydada faizləri və komissiya haqqını, o cümlədən akkreditiv kreditləşdirildikdə hesablanan faizləri, komissiya haqlarını və digər ödənişləri Banka ödəməyi öhdəsinə götürür.*

*13.2. Tərəflər arasındakı razılaşmada başqa qayda nəzərdə tutulmadıqda akkreditiv üzrə komissiya haqqı müvafiq akkreditivin açılması üzrə razılaşmanın imzalanmasından sonra dərhal ödənilir. Akkreditiv üzrə illik faiz dərəcəsi dərhal və ya müvafiq ödəniş qrafiki üzrə ödənilir. Tərəflər arasındakı razılaşmada illik faiz dərəcəsinin ödənilməsi mexanizmi ilə bağlı qeyd yoxdursa, illik faiz dərəcəsi dərhal ödənilir.*

*13.3. Bank akkreditivin icrası üçün digər bankı icraçı bank olaraq cəlb edə bilər.*

*13.4. Benefisiar akkreditivin icrası üçün lazımi sənədləri (“icra sənədləri”) Banka təqdim etdikdə Bank akkreditivi icra edir. Akkreditivin icrası üçün icraçı bank cəlb edildikdə, icraçı bank icra sənədlərini qəbul edə bilər. Lakin, bu, Bankın həmin sənədləri tələb etmək hüququnu məhdudlaşdırmır.*

*13.5. İcra sənədlərinin siyahısı Müştəri və Bank arasında bağlanılan razılaşmada müəyyən edilir. İcra sənədlərinin siyahısı icraçı banka və ya Benefisiarın özünə məlumat verməklə bildirilir.*

*13.6. İcra sənədlərindən hər hansı biri Banka (və ya icraçı banka) təqdim edilmədikdə, o cümlədən tələb və müvafiq sənədlər akkreditivin bitmə tarixindən sonra təqdim edildikdə Bank akkreditivin icrasından imtina edir.*

*13.7. Bank (və (və ya) icraçı bank) icra sənədlərinin yalnız formal baxımdan qaydada olmasını yoxla. Yəni əgər sənəd Banka təqdim edilmişdirsə, Bank həmin sənədlərin məzmunununun Azərbaycan Respublikasının qanunvericiliyinə və Müştəri ilə Benefisiar arasında olan razılaşmanın tələblərinə uyğunluğunu və sənədi imzalayan şəxslərin imza hüquqlarını yoxlamağa borclu deyil.*

*13.8. İcra sənədlərinin Banka (və ya icraçı banka) təqdim edilməsi akkreditiv üzrə tələbin irəli sürülməsi hesab edilir.*

*13.9. İcra sənədləri Banka təqdim edildikdə tələb aşağıdakı qaydada ödənilir:*

*13.9.1. (i) Müştərinin Bankdakı hesabında mövcud olan vəsaitdən akseptsiz qaydada silməklə və ya Müştərinin ödəniş tapşırığı ilə (Bankın seçiminə əsasən) hesabdakı pul vəsaiti hesabına, (ii) Müştərinin təqdim etdiyi əlavə pul vəsaiti hesabına və (və ya) (iii) akkreditivin təminatı olaraq götürülən öhdəliyin təminatı vasitəsi hesabına - 3 (üç) iş günü ərzində; və ya*

*13.9.2. Bu Müqavilənin 13.9.1-ci yarımbəndində nəzərdə tutulan qaydada və müddətdə tələbin ödənilməsi mümkün olmadıqda Bank tələbin ödənilməsi üçün lazımi həddə Müştəriyə birdəfəlik kredit ayırır və ayrılmış kredit hesabına tələb ödənilir.*

*13.10. Akkreditiv bu Razılaşmanın 13.9.2-ci bəndində nəzərdə tutulan qaydada icra edildikdə Müştəriyə ayrılmış kreditin xüsusi şərtləri Tərəflər arasındakı razılaşmada müəyyən edilir. Kreditə dair digər şərtlər (kreditin qaytarılması, vaxtından əvvəl tələb edilməsi, gecikdirilməsi və s.) bu Müqavilədə həmin növ kredit üzrə nəzərdə tutulan qaydada tətbiq edilir.”*

2. Müqavilənin digər müddəaları dəyişdirilmədən saxlanılır və olduğu kimi öz hüquqi qüvvəsini saxlayır.

3. Bu Əlavə razılaşma 08.02.2024-cü il tarixindən etibarən qüvvəyə minir.